הרב שמואל דוב ווייס

**מצות קריאת שמע** (#10)

נאנס בשינה

**גמ'** יג: ["ת"ר שמע ישראל ה' אלוקינו ה' אחד זו ק"ש... לא הוה מצער נפשיה"], **רש"י** שם

**רמב"ם** הל' ק"ש (ב:ג,י"ב)

**אבי עזרי** שם (א:א)[[1]](#footnote-1)

ק"ש של ברכת השחר

**טור** או"ח מ"ו ["אבל אנחנו... של ר' יהודה הנשיא"]

**בית יוסף** שם (ד"ה ורבינו יהודה החסיד, ומ"ש כדאיתא בברכות)

**שו"ת מהרש"ל** (סימן ס"ד)\*

**פרי חדש** או"ח שם\*

**רמ"א** שם ["וטוב לומר..." עד הסוף]

**מגן אברהם** (שם:ט"ז), **משנה ברורה** (שם:ל"א-ל"ג)

זמן של מצות זכירת יציאת מצרים

**דברים** ט"ז:א-ג, **רש"י** שם (ד"ה למען תזכור)

**משנה** יב: ["מזכירין... לימות המשיח"], **רש"י** שם

**גמ'** יג: ["ת"ר שמע ישראל ה' אלוקינו ה' אחד זו ק"ש...מצרים בזמנה"], **רש"י** שם

**רא"ה** שם (ד"ה ובגמרא מספקא לן)

**ריטב"א** שם (ד"ה או לא)

**רבינו יונה** א. (בדפי הרי"ף) ["אלא כך הוא הענין... לילה הוי להזכיר יציאת מצרים"]

**רמב"ם** הל' ק"ש (א:ג)

**פרי חדש** או"ח שם\*

**שו"ת שאגת אריה** (סימן ח')\*

**אור שמח** הל' ק"ש (שם)\*

**שיעורים לזכר אבי מורי** (עמ' ח'-י)**[[2]](#footnote-2)**

**שו"ת מהרש"ל סימן סד**

כשאני מגיע לק"ש דר"י הנשיא שהיא אחר לפיכך אני נוהג לומר כל הפרשה ראשונה עד ובשעריך וכן כתב רבי יונה בחדושי ברכות שזו היא ק"ש של ר"י הנשיא ועוד אני אומר דברכה שלאחריה מקדש את שמך ברבים שהוא מן הירושלמי והיא נתקנה על קדושת השם שייך שפיר אחריה כשם שהוא מקדש שמו ברבים כך מחוייבים אנו לקדש שמו למסור נפשינו ברבים על קדושת שמו וזו היא בכלל בכל לבבך ובכל נפשך וכמו שקדש עקיבא בן יוסף את השם ע"כ ראוי לומר כל הפרשה של מלכות שמים ולומר אחריה ברכת מקדש את שמך ברבים.

**פרי חדש אורח חיים סימן מו סעיף ט**

וטוב לומר בשחרית אחר שמע ישראל. כפי מה שאכתוב בארוכה בסימן ס"ז דשתי פרשיות ראשונות הוו מן התורה, וכן צריך להזכיר יציאת מצרים בזמן קריאת שמע אף על גב דמן התורה כל יומא זימניה הוא, וכדמוכח ההיא דרבי [ברכות יג, ב] דהוה קמהדר אשמעתא דאית בה יציאת מצרים כדי להזכיר יציאת מצרים בזמנה. אם רואה שהקהל מאריכין ומאבדין הזמן בפיוטים צריך לקרות השלש פרשיות קודם שיעברו שלש שעות היום. כתב הב"ח ז"ל [ד"ה ורבינו] שאם הצבור מתעכבין מלקרות הקריאת שמע עד אחר זמנה אז יאמר שמע ישראל וברוך שם כבוד מלכותו לעולם ועד, ויכוין לצאת, ואם לאו, יכוין שלא לצאת בו ידי חובת קריאת שמע דאוריתא אלא כקורא פסוק דעלמא, ונכון הוא דאפילו למאן דאמר [ברכות יג, א] מצוות אינן צריכות כוונה אם כיון שלא לצאת לא יצא:

**שו"ת שאגת אריה (ישנות) סימן ח**

שאלה הזכרת יצ"מ של יום ושל לילה מאימתי תחלת זמנם של כל א' וא' ועד מתי נמשך סוף זמנם משל יום ושל לילה:

תשובה נ"ל דשל לילה תחלת זמנו משעת צה"כ כדקי"ל בכל דבר הנוהג בלילה דמשעת צה"כ הוי לילה ולא קודם לכן כדאמרי' בספ"ב דמגילה (דף כ) ויליף לה התם מקראי. וה"נ כיון דהא דמזכירים יצ"מ בלילות ילפינן לה מקרא דכל ימי חייך אלו הימים כל ימי חייך לרבות את הלילות כדדריש לה בן זומא בספ"ק דברכות במתני' (דף יב) וקיי"ל כוותיה וכמ"ש לקמן סימן י"א אין זמנו עד צה"כ דה"ל לילה ואפי' אם הזכיר בבהש"מ פשוט לי דלא יצא י"ח וצריך לחזור ולהזכיר בלילה וודאי כיון דבהש"מ ספיק' הוא הא קי"ל ספיק' דאוריי' לחומר'. וכדאמר שמואל בפ' מי שמתו (דף כא) ספק אמר אמת ויציב ספק לא אמר חוזר ואומר אמת ויציב מ"ט אמת ויציב דאוריי' הוא מפני הזכרת יצי"מ שבו. ואפי' להני תנאי דמקדמי זמן ק"ש של ערבית קודם לצה"כ כדאמרי' ברפ"ק דברכות. ה"מ ק"ש דלא כתיב בה לילה אלא בשכבך כתיב גבה וס"ל להני תנאי דבשעוריה דכל חד וחד ה"ל זמן שכיבה אף על גב דאכתי לא עייל לילה. אבל גבי הזכרה דכתיב כל ימי חייך ימי חייך אלו הימים כל לרבות את הלילות א"כ לא מטי זמן הזכרה עד צה"כ. דמקמי הכי לאו לילה הוא וזה ברור. אלא שראיתי לתלמידי ר"י שכתבו בריש ברכות דאע"ג דאין אדם יוצא י"ח בק"ש שקור' בבה"כ מפלג המנחה ולמעלה וצריך לחזור ולקרות אחר צה"כ. אם לא ירצה לקרות אלא ב' פרשיות סגי ליה בהכי. דכיון שהזכיר יצי"מ בשעה שקר' אותם בבה"כ סגי. ועוד כתבו וברכת גאל ישראל נמי אף על פי שהתקינו לאמרה בלילה כנגד יצ"מ שהיה בלילה מ"מ כיון שלא למדנו הזכרת יצ"מ בלילה אלא מרבויא דכל ולא כתיב לילה בפירוש לא חיישינן אם אין אנו אומרים אותו בלילה ממש דכיון דלילה הוא לענין תפלת ערבית לילה הוי להזכיר יצ"מ עכ"ד. ודברי תימה הן דמה בכך שלא כתיב לילה בפירוש הרי כיון דכתיב ימי חייך לימים ורבי קרא מיתורא דכל לרבות הלילות ה"ל כאלו כתיב לילה בקרא בהדי'. ומש"כ כיון דלילה הוא לענין תפילת ערבית לילה הוי להזכיר יצ"מ לא דמי דתפלת ערבית שאני שתקנו רבנן כנגד אברים ופדרים וכיון דלר"י אין זמן הקרבת תמיד של ב"ה אלא עד פלג המנחה וה"ה לתפלת המנחה שתיקנו כנגדו אין זמנו אלא עד אותו שעה וכיון דכלה זמן מנחה עייל זמן תפלת ערבית כדאמר בפ' תפלת השחר (דף כז) והשת' דלא איתמר הלכת' לא כמר ולא כמר כלומר לא כר"י דאמר תפלת המנחה עד פלג המנחה ולא כרבנן דאמרי עד הערב דעבד כמר עבד ודעבד כמר עבד אבל הזכרת יצ"מ בלילה תלי' מילת' אין זמנה עד צה"כ דהוי ליל'. וכה"ג כ' הרא"ש על דברי ר"ת שרצה לדמות ק"ש לתפילת ערבית לר"י וכמש"כ למעלה סי' ג' בשמו. ועק"ל כיון דהזכרת י"מ של לילה הוי מה"ת נהי דלר"י כמו דס"ל דתפילת ערבית הוי מפלג המנחה ואילך ה"נ הוי זמן הזכרת י"מ מאותו שעה מ"מ כיון דלדידן ספיק' הוא אי הלכה כר"י או כרבנן כדאמר' השתא דלא איתמר הילכת' לא כמר כו' נהי דלענין תפלה דרבנן הקילו ואמרו דעבד כמר עבד ואי צלי דערבית מפל"ה ולמעלה כר"י שפיר דמי אבל הזכרת י"מ דהוי מה"ת בלילה ה"ל ספיק' דאוריי' ולחומר' דילמ' קי"ל כרבנן... דכיון דכתיב יום סתמא בקרא גבי הזכרה כל ימי חייך פשיט' דנוהג כל היום, וה"נ כיון דמרבינן מרבויי דכל לילות מילת' דפשיט' הוא דנוהג כל הלילה דמהיכא תיתי לומר דבקצתן נוהג ובקצתן אינו נוהג. הילכך הדבר ברור שחייב אדם להזכיר י"מ בלילה וודאי ואפי' אם הזכיר בין השמשות לא יצא י"ח דבין השמשות ספיק' הוא וקי"ל ספיק' דאוריי' לחומר' וכדכתיבנ':

**אור שמח הלכות קריאת שמע פרק א הלכה ג**

הארי החי (שאגת אריה) בסימן ט' י' י"א האריך בדיני הזכרת יציאת מצרים, ויש לפקפק על דבריו במה שהשיג על רבינו ז"ל, ודע כי חפשתי בדברי רבינו בספר המצות ולא מצאתי שימנה מצוות יציאת מצרים להזכיר בכל ימות השנה, רק בליל ט"ו של ניסן דוהגדת לבנך ביום ההוא (שמות יג, ח), ומקרא (שם שם, ג) דזכור יום הזה כו', הלא דבר הוא, וכן בחיבורו לא הזכיר זה למצוה בפני עצמו, רק בהלכות קריאת שמע כתב כאן דמצוה להזכיר יציאת מצרים.

לכן אמינא דעיקר מצוות יציאת מצרים להזכיר מקרא (דברים טז, א - ג) דלמען תזכור את יום צאתך מארץ מצרים, פשטא דקרא מיירי בחודש האביב, ועשית פסח, ולא תאכל עליו חמץ כו', כי בחפזון יצאת כו' למען תזכור את יום צאתך כו', וכמו דצריך להזכיר מעשה עמלק, ומקיים בפעם אחת לא תשכח דקרא, או דלמען תזכור היינו ע"י מצות תפילין וימים טובים שבהם אנו זוכרים יציאת מצרים, ולכך לא כתיב בלשון צווי, והא דקרי לה הגמרא (ברכות כא, א) דאורייתא, היינו דיש תקנות חכמים שאין זה רק משום משמרת, וכמו נטילת ידים וכי"ב, ויש שהוא משום ענינים שנתחדשו אחרי מתן תורה, כמו קריאת מגילה וכי"ב, ויש ענינים שהם להפקת רצון הבורא, אף כי לא הטיל ולא הכביד בתורת חובה, בכ"ז כאשר ראו ראשי הכנסיה כי זהו הפקת רצון הבורא לאופן היותר נרצה התחייבו בזה, וזה אל תבוז כי זקנה אמך כו' (משלי כג, כב; ברכות נד, א) והנה באשר אנו רואין שהבורא יתברך הגיד בתורתו שלתכלית זה יצאו בחיפזון, ומפני זה צוה בפסח ובשאר מצות למען תזכר כו' כל ימי חייך, תקנו אבותינו לזכור בפה מלא יציאת מצרים בכל יום, ולהודות לו על זה, וזהו השלמת רצון הבורא יתברך [ועל כי"ב אמרו בירושלמי (עיין סוטה פ"ה ה"ב) דלא מחוור] לכן מקרי דאורייתא, והחמירו בספיקו כאשר החמירו בספק דדברי קבלה לפי שיטת האחרונים...

ומה שכתב רבינו ומצוה להזכיר יציאת מצרים אינו רק מדרבנן, וידעתי כי הוא חדש מאד, בכ"ז הגדתי אשר עם לבבי, ויש להאריך בזה, דנראה מהגמרא ורמב"ם דזמנים של יציאת מצרים הוא נכלל בזמן קריאת שמע, וכמו שכתב וג' פרשיות אלו הן על סדר זה היא נקראת קריאת שמע, ועל זה כתב כל הלכות קריאת שמע והזמנים, ודלא כמו שכתב השאגת אריה, ואין להאריך, והמבין יבין, שוב ראיתי מה שכתב בגבורות ד' המוהר"ל מפראג בפרק ב' יעוי"ש.

1. See separate photocopy [↑](#footnote-ref-1)
2. ibid [↑](#footnote-ref-2)